CELEX: 32012D0726
Language: el
Date: 2012-11-22 00:00:00
Title: 2012/726/ΕΕ: Εκτελεστική απόφαση της Επιτροπής, της 22ας Νοεμβρίου 2012 , για την έγκριση της διάθεσης στην αγορά διυδροκαψιοειδούς (dihydrocapsiate) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2012) 8391]

27.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 327/49
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Νοεμβρίου 2012
   για την έγκριση της διάθεσης στην αγορά διυδροκαψιοειδούς (dihydrocapsiate) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό C(2012) 8391]
   (Το κείμενο στην αγγλική γλώσσα είναι το μόνο αυθεντικό)
   (2012/726/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 6 Αυγούστου 2010 η εταιρεία Ajinomoto Co. Inc. της Ιαπωνίας υπέβαλε στις αρμόδιες αρχές του Ηνωμένου Βασιλείου αίτηση για τη διάθεση στην αγορά του διυδροκαψιοειδούς (dihydrocapsiate) ως νέου συστατικού τροφίμων.
            
         
               (2)
            
            
               Στις 10 Μαρτίου 2011, ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην εν λόγω έκθεση ο αρμόδιος οργανισμός κατέληξε στο συμπέρασμα ότι το διυδροκαψιοειδές δεν συνιστά κίνδυνο για την υγεία των καταναλωτών.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 13 Απριλίου 2011.
            
         
               (4)
            
            
               Εντός της προθεσμίας των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις σύμφωνα με τη διάταξη αυτή.
            
         
               (5)
            
            
               Συνεπώς, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων στις 9 Νοεμβρίου 2011.
            
         
               (6)
            
            
               Στις 28 Ιουνίου 2012 η EFSA, στην «Επιστημονική γνώμη σχετικά με το διυδροκαψιοειδές» (2) που εξέδωσε, κατέληξε στο συμπέρασμα ότι η εν λόγω ουσία είναι ασφαλής για τις προτεινόμενες χρήσεις και τα προτεινόμενα επίπεδα χρήσης.
            
         
               (7)
            
            
               Το διυδροκαψιοειδές πληροί τα κριτήρια που θεσπίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το διυδροκαψιοειδές όπως προσδιορίζεται στο παράρτημα I μπορεί να διατίθεται στην αγορά ως νέο συστατικό τροφίμων για τις χρήσεις που προσδιορίζονται και στα ανώτατα επίπεδα που καθορίζονται στο παράρτημα II και με την επιφύλαξη των διατάξεων του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου (3), της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου (4) και της οδηγίας 2009/54/ΕΚ του Ευρωπαϊκού Κοινοβουλίου και του Συμβουλίου (5).
   Άρθρο 2
   Το διυδροκαψιοειδές που εγκρίνεται με την παρούσα απόφαση θα αναγράφεται στην επισήμανση του τροφίμου που το περιέχει με την ονομασία «διυδροκαψιοειδές».
   Άρθρο 3
   Η παρούσα απόφαση απευθύνεται στην εταιρεία Ajinomoto Co. Inc., 15-1, Kyobashi, Chuo-ku, 1-choume, 104-8315, Τόκιο, Ιαπωνία.
   
      Βρυξέλλες, 22 Νοεμβρίου 2012.
      
         
            Για την Επιτροπή
         
         Maroš ŠEFČOVIČ
         
            Αντιπρόεδρος
         
      
   
   
      (1)  ΕΕ L 43 της 14.2.1997, σ. 1.
   
      (2)  Δελτίο EFSA 2012· 10(7):2812.
   
      (3)  ΕΕ L 404 της 30.12.2006, σ. 26.
   
      (4)  ΕΕ L 124 της 20.5.2009, σ. 21.
   
      (5)  ΕΕ L 164 της 26.6.2009, σ. 45.
   
      ΠΑΡΑΡΤΗΜΑ I
      
         ΠΡΟΔΙΑΓΡΑΦΕΣ ΤΟΥ ΔΙΥΔΡΟΚΑΨΙΟΕΙΔΟΥΣ (DIHYDROCAPSIATE)
      
      
         Ορισμός
      
      Το διυδροκαψιοειδές συντίθεται με ενζυμική εστεροποίηση της βανιλλυλαλκοόλης και του 8-μεθυλεννεανοϊκού οξέος. Μετά την εστεροποίηση εκχυλίζεται το διυδροκαψιοειδές με n-εξάνιο.
      Το ένζυμο Lipozyme 435 έχει εγκριθεί από τον Οργανισμό Κτηνιατρικών Θεμάτων και Τροφίμων της Δανίας.
      Περιγραφή: Ιξώδες άχρωμο προς κίτρινο υγρό
      Χημικός τύπος: C18H28O4
      
      Συντακτικός τύπος: 
      
         
      Αριθμός CAS: 205687-03-2
      
         Φυσικές και χημικές ιδιότητες του διυδροκαψιοειδούς
      
      
                  Διυδροκαψιοειδές
               
               
                  περισσότερο από 94 %
               
            
                  8-μεθυλεννεανοϊκό οξύ
               
               
                  λιγότερο από 6 %
               
            
                  Βανιλλυλαλκοόλη
               
               
                  λιγότερο από 1 %
               
            
                  Σχετικές με τη σύνθεση ουσίες
               
               
                  λιγότερο από 2 %
               
            
   
      ΠΑΡΑΡΤΗΜΑ II
      
         ΧΡΗΣΕΙΣ ΤΟΥ ΔΙΥΔΡΟΚΑΨΙΟΕΙΔΟΥΣ
      
      
                  Κατηγορία τροφίμων
               
               
                  Ανώτατα επίπεδα χρήσης
               
            
                  Μπάρες δημητριακών
               
               
                  9 mg/100 g
               
            
                  Παξιμάδια, μπισκότα και αλμυρά μπισκότα (κράκερ)
               
               
                  9 mg/100 g
               
            
                  Σνακ με βάση το ρύζι
               
               
                  12 mg/100 g
               
            
                  Ανθρακούχα ποτά, ποτά που αραιώνονται, ποτά με βάση τους χυμούς φρούτων
               
               
                  1,5 mg/100 ml
               
            
                  Ποτά από λαχανικά
               
               
                  2 mg/100 ml
               
            
                  Ποτά με βάση τον καφέ, ποτά με βάση το τσάι
               
               
                  1,5 mg/100 ml
               
            
                  Αρωματισμένο νερό — χωρίς ανθρακικό
               
               
                  1 mg/100 ml
               
            
                  Προμαγειρευμένα δημητριακά για χυλό βρώμης
               
               
                  2,5 mg/100 g
               
            
                  Άλλα δημητριακά
               
               
                  4,5 mg/100 g
               
            
                  Παγωτά, επιδόρπια με βάση το γάλα
               
               
                  4 mg/100 g
               
            
                  Μείγματα για πουτίγκα (έτοιμα προς κατανάλωση)
               
               
                  2 mg/100 g
               
            
                  Προϊόντα με βάση το γιαούρτι
               
               
                  2 mg/100 g
               
            
                  Είδη ζαχαροπλαστικής από σοκολάτα
               
               
                  7,5 mg/100 g
               
            
                  Σκληρές καραμέλες
               
               
                  27 mg/100 g
               
            
                  Τσίχλες χωρίς ζάχαρη
               
               
                  115 mg/100 g
               
            
                  Κρέμες για καφέ
               
               
                  40 mg/100 g
               
            
                  Γλυκαντικά
               
               
                  200 mg/100 g
               
            
                  Σούπες (έτοιμες προς κατανάλωση)
               
               
                  1,1 mg/100 g
               
            
                  Σάλτσες για σαλάτα
               
               
                  16 mg/100 g
               
            
                  Φυτικές πρωτεΐνες
               
               
                  5 mg/100 g
               
            
                  Γεύματα έτοιμα προς κατανάλωση
                  Υποκατάστατα γεύματος
               
               
                  3 mg/γεύμα
               
            
                  Ποτά υποκατάστατα γεύματος
               
               
                  1 mg/100 g